বিয়ের কয়েকঘণ্টার মধ্যে মর্মান্তিক ঘটনা, শোকের ছায়া পরিবারে

ওয়েব ডেস্ক : কয়েকঘণ্টা আগেই বিয়ে করেছিলেন। তার পরেই মর্মান্তিক ঘটনা। আমেরিকায় (America) চপার ভেঙে মৃত্যু হল ভারতীয় বংশোদ্ভূত যুবকের (Indian Youth)। জানা গিয়েছে, ওই যুবকের নাম ডেভ ফিজি। পেশায় বিমানচালক। এই দুর্ঘটনায় নববধূও আহত হয়েছেন বলে খবর। এই দুর্ঘটনায় শোকের ছায়া নেমে এসেছে পরিবারে।

জানা যাচ্ছে, ডেভ আমেরিকার ডেল্টাতে (Delta) থাকতেন। তিনি ডেল্টা এয়ারলাইন্সের চালক। বিয়ের পরেই নববধূকে নিয়ে রবিনসন চপারে (Helicopter) উঠেছিলেন তিনি। পিচট্রি-ডেকাব বিমানবন্দরে যাচ্ছিলেন নবদম্পতি। তবে আবহাওয়া খারাপের জেরে ভেঙে পড়ে চপারটি। এই দুর্ঘটনায় চপারের মৃত্যু হয়েছে বলেও খবর।

আরও খবর : ৪১ দেশে ১২০০ জনকে বিষ সরবরাহ, অভিযুক্তকে ১৪ বছরের কারাদণ্ড আদালতের

ভেঙে পড়া ওই চপারে ছিলেন নববধূ জেসনিও। তবে তাঁর আঘাত গুরু নয় বলেই জানা যাচ্ছে। তবে তিনি ধ্বংসস্তুপের মধ্যে ডেভের মৃত শরীর পড়ে থাকতে দেখেন। আর এই ঘটনায় ব্যাপক চাঞ্চল্য ছড়িয়েছে।

জানা গিয়েছে, বহু বছর আগে মা-বাবার সঙ্গে কেরল থেকে আমেরিকায় এসেছিলেন ডেভ। এদিকে জেসনিও কেরলের বাসিন্দা। দু’নের বিয়েতে পরিবার বেশ খুশিই ছিল। তবে কেউ ভাবতে পারেননি বিয়ের রঙিন আনন্দের মধ্যে এভাবে মৃত্যুর করাল থাবা নেমে আসবে।